148 



naaede den omtalte Fiskerby, hvorimod Alasan, Kurs sidste 

 større Biflod, svulmede saa stærkt, op og udgød sig med 

 saa stor Kraft i Kur, at ogsaa denne svulmede op i sit 

 nedre Løb. Paa 24 Timer skyllede den nu ved Boshii 

 Promyssl næsten en Fod, nøjagtig ^/e Fod, bort af det 

 Bundfald, som her havde dynget sig sammen, hvilket 

 man med Sikkerhed kunde se paa et derværende Høj- 

 vandsmærke. Senere maatte dette Tab igjen blive er- 

 stattet, da Floden atter var bleven rolig, omendskjøndt 

 dette maatte gaa meget langsommere end Formindskelsen. 

 Havde jeg nu efter denne Bortvaskning kastet en flad Gjen- 

 stand, f. Ex. en Blikskive, i Vandet, saa vilde den i 

 kort Tid være blevet bedækket med omtrent en Fod Dynd, 

 som uden Tvivl var blevet skyllet bort med det næste 

 Højvande. Hvorledes er da en tilnærmelsesvis rigtig 

 Vurdering mulig? 



Ligesaa illusorisk som Beregningen af det Flod- 

 dynd, som paa et eller andet Sted ligger over et Redskab 

 eller andet sligt Bevis paa, at Menneskeslægten har været 

 der, er den, man gjør efter de forskjellige Dybder, hvori 

 man i en stor Flods Delta finder Levninger af Træ- 

 stammer. Man har saaledes givet et menneskeligt Skelet, 

 som ved Ny -Orleans blev fundet under Rødderne af en 

 stor Cypres, en Alder af 57000 iV ar (Nott and Gliddon 

 Types of Mankind, p. 337). Andre ere endnu mere 

 rundhaandede og fordoble dette Tal. Beregningen beroer 

 paa, at man ved Udgravningen af et Fundament i Mis- 

 sissippi-Deltaet har fundet Levninger af store Cypres- 

 Stammer i tre forskjellige Højder. Hin Stamme, hvor- 

 under Skelettet laa, var i det nederste Lag, og man 

 antager, at disse Træer havde vokset oveupaa hinanden 

 i forskjellige Tidsrum, som fulgte efter hinanden. Hertil 



